**NOVA - Norræni dýralækna- og landbúnaðarháskólinn   
opnar dyrnar að námi á Norðurlöndum og í baltnesku löndunum**

NOVA er heiti á norrænu netverki; samræmingar- og samstarfsvettvangi níu landbúnaðar-, skógfræði- og dýralæknaháskóla á Norðurlöndum. Landbúnaðarháskóli Íslands er aðili að NOVA og leiðir samstarfið árin 2010-2011. Skristofa NOVA er til húsa í LbhI á Hvanneyri til sama tíma.   
  
• Eitt að meginhlutverkum NOVA er að keyra stutt, en afar krefjandi meistara- og doktorsnámskeið, sem haldin eru í einhverjum af NOVA skólunum.   
• Á vegum NOVA eiga allir BS og MS nemar við LbhI þess kost að fara í skiptinám í lengri eða skemmri tíma við annan NOVA skóla uppfylli þeir lágmarksskröfur.   
• Í gegnum NOVA geta nemendur með BS-gráðu gengið beint inn í meistaranám í mörgum greinum við þessa háskóla og fengið einingar sínar metnar til fulls.   
• Meistaranemar geta sótt um styrk til NOVA-Nordplus netverksins fyrir ferðakostnaði. Ef nemendur (MS eða BS) sækja um lengra nám í einhverjum af NOVA skólunum, þá geta þeir sótt um uppihaldskostnað auk ferðakostnaðar.   
• Námskeið fyrir doktorsnema eru þeim að kostnaðarlausu, þeir greiða ekki námskeiðsgjald og er séð fyrir fæði og húsnæði á námstímanum, en þurfa að bera ferðakostnaðinn.   
Sjá nánar um NOVA hér: <http://www.nova-university.org/>   
Nemendur LbhI geta einnig sótt námskeið á vegum BOVA, systursamtaka NOVA í baltnesku löndunum og fengið til þess ferða- og uppihaldsstyrk.   
Nánari upplýsingar eru á heimasíðunni: <http://www.bova-university.org/>   
  
Til að eiga rétt á að sækja um nemendastyrki til NOVA/BOVA-Nordplus þurfa nemendur að uppfylla eftirfarandi atriði:   
  
1. Nemandi er í fullu námi í NOVA/BOVA-skóla   
2. Nemandi dvelur í 1-12 mánuði í NOVA/BOVA-skóla   
3. Námið er metið til eininga milli skóla   
4. Nemandi verður að flytja í það land sem skiptinámið er   
5. Nemandi verður að hafa lokið 60 ECTS áður en skiptinám hefst  
  
Fyrir nám sem er lengur en 4 vikur geta nemendur sótt um uppihaldsstyrk að upphæð 200 € á mánuði auk ferðastyrks. Upphæð ferðastyrks fer eftir áfangastað.   
  
Fyrir námskeið sem eru a.m.k. fimm dagar (en styttri en fjórar vikur) geta nemendur LbhÍ sótt um ferðastyrk að upphæð 430 €   
  
Nemendur á BS og MS stigi geta sótt um NOVA/BOVA Nordplus ferða- og uppihaldsstyrki.   
Athugið að styrkirnir hafa ekki áhrif á námslán LÍN.   
  
Sækja verður um styrkina til alþjóðafulltrúa LbhÍ: [tvk@lbhi.is](mailto:tvk@lbhi.is)